b'\n_START_ARTICLE_\nAino (ooppera)\n_START_PARAGRAPH_\nAino on Erkki Melartinin s\xc3\xa4velt\xc3\xa4m\xc3\xa4, vuonna 1912 valmistunut, Kalevalan runoihin 3 - 5 perustuva ooppera, jonka libreton kirjoitti Jalmari Finne. Oopperan musiikki on jonkin verran wagneriaanista ja sis\xc3\xa4lt\xc3\xa4\xc3\xa4 kauniita melodioita. Melartin itse kutsui teosta "kalevalaiseksi mysteeriksi", jossa on vertauskuvallinen mutta julistava teosofis-mystinen sis\xc3\xa4lt\xc3\xb6. Aino noudattaa wagneriaanista johtoaihetekniikkaa ja kaikki teoksen 22 johtoaihetta esitell\xc3\xa4\xc3\xa4n heti oopperan alkusoitossa. Teoksen musiikissa k\xc3\xa4ytet\xc3\xa4\xc3\xa4n tyyliteltyj\xc3\xa4 kalevalaisia s\xc3\xa4velmi\xc3\xa4._NEWLINE_Melartinin teosta pidet\xc3\xa4\xc3\xa4n ensimm\xc3\xa4isen\xc3\xa4 suomalaisien oopperan mestariteoksena ja sit\xc3\xa4 on esitetty s\xc3\xa4\xc3\xa4nn\xc3\xb6llisesti aina nykyp\xc3\xa4iviin asti.'